Temeljem članka 18., stavka 1. Zakona o udrugama («Narodne novine» broj 74/14), članka 5., stavka 3. Zakona o financijskom poslovanju i računovodstvu neprofitnih organizacija («Narodne novine» broj 121/14), te članka 25. Statuta LAG-a Vuka – Dunav (17. veljače 2015. godine) i Izmjena i dopuna Statuta LAG-a Vuka – Dunav (29. svibnja 2015), 2. Izmjenama i dopunama Statuta LAG-a Vuka – Dunav (27. studenog 2015. godine), te 3. Izmjenama i dopunama Statuta LAG-a Vuka – Dunav (12. lipnja 2017. godine), Skupština LAG-a Vuka-Dunav dana 4. lipnja 2019. godine, donosi

**ODLUKU**

**o usvajanju izmjene 3. LAG Natječaja**

Članak 1.

Ovom Odlukom usvaja se izmjena 3. LAG Natječaja za Tip operacije 1.2.1. „Restrukturiranje, modernizacija i povećanje konkurentnosti poljoprivrednih gospodarstava“, a koji je sukladan Tipu Operacije 4.1.1. iz Programa ruralnog razvoja Republike Hrvatske za razdoblje 2014.-2020.

Članak 2.

LAG Natječaj se mijenja u slijedećem dijelu na 7. stranici, 1. Opće odredbe, 1.3., Iznos i intenzitet potpore, dio iz teksta:

**Napomena:**

Ukupna vrijednost projekta može iznositi najviše 50.000 EUR (bez PDV-a) u kunskoj protuvrijednosti, neovisno o tome ima li nositelj projekta pravo na mogućnost odbitka pretporeza ili ne. Projekt čija ukupna vrijednost prelazi navedeni iznos nije prihvatljiv, odnosno nositelj takvog projekta bit će isključen iz postupka odabira projekata u skladu s poglavljem 2.3, točkom 11. ovog Natječaja.

mijenja se i glasi:

**Napomena:**

Ukupna vrijednost projekta može iznositi najviše 100.000 EUR (bez PDV-a) u kunskoj protuvrijednosti, neovisno o tome ima li nositelj projekta pravo na mogućnost odbitka pretporeza ili ne. Projekt čija ukupna vrijednost prelazi navedeni iznos nije prihvatljiv, odnosno nositelj takvog projekta bit će isključen iz postupka odabira projekata u skladu s poglavljem 2.3, točkom 11. ovog Natječaja.

Članak 3.

LAG Natječaj se mijenja u slijedećem dijelu na 24. stranici, 4. Administrativne informacije, 4.1. Podnošenje prijave projekata, dio iz teksta:

Prijave projekata podnose se u jednom (1) zatvorenom paketu/omotnici isključivo preporučenom poštom **od 10. lipnja 2019. godine**, a najkasnije **do 15. srpnja 2019. godine** na adresu:

LAG Vuka – Dunav

Braće Radića 10

31216 Antunovac

mijenja se i glasi:

Prijave projekata podnose se u jednom (1) zatvorenom paketu/omotnici isključivo preporučenom poštom **od 10. lipnja 2019. godine**, a najkasnije **do 15. srpnja 2019. godine** na adresu:

LAG Vuka – Dunav

Gospodarska zona Antunovac 23

31216 Antunovac

Članak 4.

LAG Natječaj se mijenja u slijedećem dijelu nana 30. stranici, 5. Postupak odabira projekta, 5.5. Prigovori na odluke LAG-a, dio iz teksta:

Nositelj projekta podnosi prigovor tijelu nadležnom za prigovore u jednom pisanom primjerku preporučenom pošiljkom s povratnicom na adresu LAG Vuka-Dunav, Braće Radića 10, 31216 Antunovac.

mijenja se i glasi:

Nositelj projekta podnosi prigovor tijelu nadležnom za prigovore u jednom pisanom primjerku preporučenom pošiljkom s povratnicom na adresu LAG Vuka-Dunav, Gospodarska zona Antunovac 23, 31216 Antunovac.

Članak 5.

Ova Odluka stupa na snagu danom donošenja.

.

URBROJ: SK/19-27

U Antunovcu, 4. lipanj 2019. godine

Predsjednik LAG-a Vuka-Dunav

Davor Tubanjski bacc. ing. agr.